อย่าลืม! BECL-BMCL ขึ้น SP วันที่ 21 ธ.ค.58-4 ม.ค.59
อย่าลืม! BECL-BMCL ขึ้น SP วันที่ 21 ธ.ค.58-4 ม.ค.59 เพื่อรอควบรวมกิจการเป็น BEM และเพื่อการเตรียมการเกี่ยวกับการจัดสรรหุ้นของบริษัทใหม่ให้แก่ผู้ถือหุ้นของ BECL และของ BMCL
18 ธ.ค. 2558

ตลาดหลักทรัพย์แห่งประเทศไทย ระบุว่า ตลท.ประกาศการขึ้นเครื่องหมาย SP หลักทรัพย์ บริษัท ทางด่วนกรุงเทพ จำกัด (มหาชน) หรือ BECL และบริษัท รถไฟฟ้ากรุงเทพ จำกัด (มหาชน) หรือ BMCL วันที่ 21 ธ.ค. 2558 ถึงวันที่ 4 ม.ค. 2559
เนื่องจาก BECL และ BMCL ได้ขอให้ตลาดหลักทรัพย์ฯ สั่งห้ามการซื้อหรือขายหลักทรัพย์ของบริษัทเป็นการชั่วคราว เป็นระยะเวลา 9 วันทำการตั้งแต่วันที่ 21 ธันวาคม 2558 ถึง 4 มกราคม 2559 เพื่อการเตรียมการเกี่ยวกับการจัดสรรหุ้นของบริษัทใหม่ให้แก่ผู้ถือหุ้นของ BECL และของ BMCL
รวมถึงการดำเนินการต่างๆ ที่เกี่ยวข้อง ตลอดจนเพื่อให้สามารถดำเนินการต่างๆ เกี่ยวกับการนำหลักทรัพย์ของบริษัทใหม่เข้าเป็นหลักทรัพย์จดทะเบียนในตลาดหลักทรัพย์ฯ
 